Γιαχία Σινουάρ

Ο Γιαχία Σινουάρ (, γεννημένος το 1962), ) είναι ο σημερινός Παλαιστίνιος ηγέτης της οργάνωσης Χαμάς στη Λωρίδα της Γάζας, έχοντας αναλάβει τη σκυτάλη από τον Ισμαήλ Χανίγια, τον Φεβρουάριο του 2017  . Είναι από τους συνιδρυτές του μηχανισμού ασφαλείας της Χαμάς  και η δεύτερη πιο ισχυρή προσωπικότητα της οργάνωσης. 

Γεννημένος στον προσφυγικό καταυλισμό Χαν Γιούνις στην Γάζα υπό Αιγυπτιακή κατοχή το 1962, η οικογένειά του εκδιώχθηκε ή διέφυγε από το Ασκελόν κατά τη διάρκεια του αραβο-ισραηλινού πολέμου του 1948. Τελείωσε τις σπουδές του στο Ισλαμικό Πανεπιστήμιο της Γάζας όπου έλαβε πτυχίο στις Αραβικές Σπουδές.

Ενορχηστρώνοντας την απαγωγή και τη δολοφονία δύο Ισραηλινών στρατιωτών και τεσσάρων Παλαιστινίων που θεωρούσε συνεργάτες του το 1989, καταδικάστηκε σε τέσσερις ισόβια κάθειρξη από το Ισραήλ, εκ των οποίων εξέτισε 22 χρόνια μέχρι την απελευθέρωσή του σε ανταλλαγή αιχμαλώτων το 2011 με έναν Ισραηλινό στρατιώτη.  Το 2017, εξελέγη αρχηγός της Χαμάς και ισχυρίστηκε ότι επιδίωξε «ειρηνική, λαϊκή αντίσταση» το επόμενο έτος, μια θέση που αργότερα εγκαταλείφθηκε.  Επανεξελέγη αρχηγός της Χαμάς το 2021.

Τον Σεπτέμβριο του 2015, ο Σινουάρ χαρακτηρίστηκε τρομοκράτης από την κυβέρνηση των Ηνωμένων Πολιτειών . H Χαμάς και οι Ταξιαρχίες Εζεντίν Αλ-ντίν αλ Κασέμ έχουν επίσης χαρακτηριστεί τρομοκρατικές οργανώσεις από τις Ηνωμένες Πολιτείες, την Ευρωπαϊκή Ένωση και άλλες χώρες και οργανισμούς.

Στις 15 Μαΐου 2021, μια ισραηλινή αεροπορική επιδρομή αναφέρθηκε ότι έπληξε το σπίτι του ηγέτη της Χαμάς, χωρίς να υπάρχουν άμεσες λεπτομέρειες για τυχόν νεκρούς ή τραυματίες. Το χτύπημα έλαβε χώρα στην περιοχή Χαν Γιούνις στη νότια Γάζα, εν μέσω της διαρκώς αυξανόμενης έντασης μεταξύ Ισραηλινών και Παλαιστινίων.  Ωστόσο, την εβδομάδα που ακολούθησε, εμφανίστηκε δημόσια τουλάχιστον τέσσερις φορές. Το πιο προφανές και τολμηρό ήταν σε μια συνέντευξη tύπου στις 27 Μαΐου 2021, όταν ανέφερε (σε ζωντανή μετάδοση) ότι θα πάει σπίτι του μετά τη συνέντευξη Τύπου (με τα πόδια) και κάλεσε τον Ισραηλινό Υπουργό Άμυνας να πάρει την απόφαση για τη δολοφονία του στα επόμενα 60 λεπτά, μέχρι να φτάσει στο σπίτι του. Ο Σινουάρ πέρασε την επόμενη ώρα περιπλανώμενος στους δρόμους της Γάζας και βγάζοντας φωτογραφίες selfie με το κοινό.

Παραπομπές  

Παλαιστίνιοι
Χαμάς